**აუდიტორთა, ბუღალტერთა და ფინანსურ მენეჯერთა ფედერაციის**

**2018 წლის საქმიანობის ანგარიში**

 **ორგანიზაციული მიმოხილვა**

საქართველოს აუდიტორთა, ბუღალტერთა და ფინანსურ მენეჯერთა პროფესიული ფედერაცია (საბფმფ), არის წევრობაზე დაფუძნებული არასამთავრობო, არაკომერციული პროფესიული ორგანიზაცია. იგი  შეიქმნა 2011 წლის დეკემბერში.

ფედერაციის მიზნებსა და ამოცანებს წარმოადგენს:

საქართველოში აუდიტორთა, ბუღალტერთა და ფინანსურ მენეჯერთა პროფესიული ინტერესების დაცვა;

საერთო ძალისხმევა საქართველოში აღრიცხვა–ანგარიშგების აუდიტის და ფინანსური აღრიცხვის საერთაშორისო სტანდარტებთან შესაბამისობის და ფაქტობრივი დამკვიდრების უზრუნველყოფისთვის;

აუდიტის, ბუღალტრული აღრიცხვის და ფინანსური მმართველობის  მარეგულირებელი საკანონმდებლო ბაზის შემდგომი სრულყოფის შესახებ წინადადებებისა და რეკომენდაციების შემუშავება, წარდგენა შესაბამის ორგანოსთვის, ზრუნვა მათი პრაქტიკული რეალიზაციისთვის;

აუდიტორთა, ბუღალტერთა და ფინანსურ მენეჯერთა პროფესიული კვალიფიკაციის ამაღლება, განგრძობითი სწავლებისა და სერტიფიცირების პროცესის განხორციელება;

ფედერაციის წევრთა მიერ პროფესიული ეთიკის სტანდარტების დაცვისა და საქმიანობის ხარისხის უზრუნველყოფა.

ფედერაცია დასახული საერთო მიზნის მისაღწევად:

 აერთიანებს აუდიტორების, ბუღალტრების, ფინანსური მმართველების, საგადასახადო კონსულტანტების, აგრეთვე სხვა დაინტერესებული პირების ინტელექტუალურ და მატერიალურ რესურსებს პროფესიული ინტერესების, დასახული ამოცანების მიღწევის შესაძლებლობების შესაქმნელად;

გამოხატავს თავისი წევრების ლეგიტიმურ ინტერესებს სახელმწიფო მმართელობით, აღმასრულებელ და ადმინისტრაციულ ორგანოებში;

წარადგენს წინადადებებს ხელისუფლების შესაბამის სტრუქტურებსა და ორგანოებში აუდიტის, ბუღალტრული აღრიცხვის, ფინანსური მმართველობის და საგადასახადო კანონმდებლობის სრულყოფის საკითხებზე;

უზრუნველყოფს წევრების ინფორმირებას ეკონომიკურ ურთიერთობათა მარეგულირებელ საკანონმდებლობლო აქტებში მომხდარი ცვლილებების, კანონპრიექტების თუ პროფესიულ სფეროში სიახლეების შესახებ კონფერენციების, სემინარების, ელექტრონულ ბეჭდურ ორგანოში პუბლიკაციების მეშვეობით;

ქმნის მიზნობრივ ფონდებს ფედერაციის მიზნებისა და ამოცანების შესაბამისი საქმიანობის ფინანსური მხარდაჭერისა და წევრების წახალისებისათვის;

იღებს მონაწილეობას საერთაშორისო, რეგიონულ და სხვა პროფესიულ გაერთიანებებსა და კავშირებში წევრობის სახით, ან სტუმრის სტატუსით;

შეიმუშავებს და ამკვიდრებს თავისი წევრების მიერ პროფესიონალი ბუღალტერების ეთიკის კოდექსის (IESBA Code) მოთხოვნების დაცვის უზრუნველყოფის სისტემას;

ატარებს განგრძობით სწავლებას და პროფესიულ სერტიფიცირებას საქართველოში მოქმედი კანონმდებლობის შესაბამისად;

შეიმუშავებს საერთაშორისო სტანდარტების მოთხოვნების შესაბამის შიდა პოლიტიკას და პროცედურებს, თავისი წევრი აუდიტორების/აუდიტური ფირმების ხარისხის კონტროლის სისტემის მონიტორინგის მექანიზმს, ასევე, დისციპლინარული პასუხისმგებლობის დაკისრების სისტემას და ახორციელებს მათი უზრუნველყოფის ღონისძიებებს ფედერაციის კომპეტენციის გავრცელების არეალში;

წარმართავს ფედერაცის წევრთა და აუდიტორთა/აუდიტური ფირმების რეესტრს;

გამოსცემს საინფორმაციო, მეთოდოლოგიურ, საცნობარო და სარეკლამო მასალებს, აგრეთვე ელექტრონულ სამეცნიერო, ანალიტიკურ, პრაქტიკულ ჟურნალს თავისი წევრებისა და დაინტერესებული პირების მოხმარებისთვის;

საბფმფ წევრები არიან ბუღალტრული აღრიცხვისა და აუდიტის წარმომადგენელი ფიზიკური და იურიდიული პირები. 2019 წლის 1 იანვრის მდგომარეობით, ფედერაციის წევრია 218 სერიფიცირებული ბუღალტერი, 100 არასერტიფიცირებული ბუღალტერი (სულ 318 ფიზიკური პირი) და 50 იურიდიული კომპანია.

 **ფედერაციის მართვა:**

 ფედერაციის მმართველობითი ორგანოებია: • ფედერაციის წევრთა (წევრების წარმომადგენელთა) საერთო კრება; ფედერაციის გამგეობა; ფედერაციის აღმასრულებელი დირექტორი; • სარევიზიო კომისია; • კომიტეტები;

 ფედერაციის სტრუქტურაში მოქმედებს: ფედერაციის აჭარის რეგიონული ორგანიზაცია; • სასწავლო ცენტრი, რომელიც შექმნილია სპეციალიზებულ სუბიექტთან წილობრივი მონაწილეობით, ფედერაციის წესდებით განსაზღვრული წევრების განგრძობითი სწავლებისა და პროფესიული სერტიფიცირების უზრუნველსაყოფად; • ბეჭდური ელექტრონული ორგანო - პერიოდული სამეცნიერო, ანალიტიკურ- პრაქტიკული ჟურნალი.

ფედერაციის უმაღლეს მმართველობით ორგანოს წარმოადგენს ფედერაციის წევრთა (წევრების წარმომადგენელთა) საერთო კრება;

ფედერაციის ხელმძღვანელ და განმკარგულებელ ორგანოს წარმოადგენს ფედერაციის გამგეობა;. ფედერაციის გამგეობა შესდგება სულ 9 წევრისგან, მათ შორის, გამგეობის თავმჯდომარის (ფედერაციის პრეზიდენტის) და 8 წევრისგან;

ფედერაციის მიზნებისა და ამოცანების განსახორციელებლად შექმნილია შემდეგი კომიტეტები: • წევრობის კომიტეტი; • პროფესიული ეთიკის და დისციპლინარული კომიტეტი; • ხარისხის მონიტორინგის და კონტროლის კომიტეტი; • განათლებისა და სერტიფიცირების კომიტეტი; • სტანდარტების და პრაქტიკის კომიტეტი; • საგადასახადო საკითხთა კომიტეტი.

საბფმფ გაფორმებული აქვს ურთიერთანამშრომლობის მემორანდუმები აღმოსავლეთ ევროპის და პოსტსაბჭოთა ქვეყნების IFAC-ის წევრ პროფესიულ და მარეგულირებელ ორგანიზაციებთან.

**საბფმფ** თანამშრომლობის სურვილი გამოხატა მსოფლიოში წამყვანმა მეცნიერებმა და პრაქტიკოსებმა. ისინი წარმოდგენილნი არიან ფედერაციის ბეჭდური ელექრტონული სამეცნიერო, ანალიტიკურ-პრაქტიკული ჟურნალის „ბიზნესი და კანონმდებლობის“ სარედაქციო კოლეგიაში და სისტემატიურად აქვეყნებენ სტატიებს.

 საბფმფ აქტიურად თანამშრომლობს ბუღალტრული აღრიცხვის, ფინანსური ანგარიშგებისა და აუდიტის ზედამხედველობის სამსახურთან, ბუღალტრული

აღრიცხვისა და აუდიტის სფეროსთან დაკავშირებულ საერთაშორისო საერთაშორისო ორგანიზაციებთან, საქართველოს სამთავრობო და არასამთავრობო  სტრუქტურებთან, აკადემიურ სექტორთან.

**პროფესიული საქმიანობა**

**გამგეობის საქმიანობა**

წესდებით განსაზღვრული ფუნქციების შესაბამისად სისტემატურად ხდებოდა საკითხების განხილვა გამგეობის სხდომებზე.

 წლის განმავლობაში გამგეობის საქმიანობის ძირითადი ძალისხმევა მიმართული იყო ბუღალტრული აღრიცხვის, ანგარიშგებისა და აუდიტის ზედამხედველობის სამსახურთან თანამშრომლობაზე.

თანამშრომლობის ძირითადი მიმართულებები იყო: პროფესიული სერტიფიცირების, განგრძობითი განათლების სტანდარტებისა და პროგრამების პროექტების, აუდიტორთა რეესტრის წარმოებისა და ხარისხის კონტროლის სისტემის მონიტორინგის წესების რეალიზება და სხვა.

საანგარიშო პერიოდში თანამშრომლობა გრძელდებოდა მსოფლიო ბანკის „აღმოსავლეთ პარტნიორობის ქვეყნებში აუდიტისა და ანგარიშგების გაუმჯობესების პროგრამის (STAREP) ფარგლებში. პროგრამა ითვალისწინებს ფინანსური ანგარიშგების რეფორმის მხარდაჭერას, საკანონმდებლო მარეგულირებელი ბაზის  გაუმჯობესებას და ფინანსური ანგარიშგებისა და აუდიტის სფეროებში საუკეთესო საერთაშორისო  პრაქტიკის დანერგვის ხელშეწყობას ითვალისწინებს. პროექტის ფარგლებში აქტიურად იყო ჩართული ჩვენი ორგანიზაცია და მონაწილეობა მივიღეთ სხვადასხვა კონფერენციებსა და სემინარებში.

საანგარიშო პერიოდში ჩატარდა გამგეობის 6 სხდომა (წესდება ითვალისწინებს  სამ თვეში მინიმუმ ერთი სხდომის ჩატარებას) და სხდომებზე მიღებული დადგენილებები ფაქტობრივად შესრულებულია.

**კომიტეტების საქმიანობა**

**1. განათლების კომიტეტი**

პროფესიული სერტიფიცირება, ბუღალტერთა გადამზადება და უწყვეტი განგრძობითი განათლების ხელშეწყობა ფედერაციის საქმიანობის ერთ-ერთ ძირითად მიმართულებას წარმოადგენს. ახალი საკანონმდებლო მოთხოვნებიდან გამომდინარე, ამ მიმართულებით, საანგარიშო წელს ბუღალტრული აღრიცხვის, ანგარიშგებისა და აუდიტის ზედამხედველობის სამსახურს, სამსახურის მიერ დადგენილი პროფესიული სერტიფიცირებისა და განგრძობითი განათლების სტანდარტების შესაბამისად, მომზადდა და აღიარების მიზნით წარედგინ 2018 წლის განგრძობითი განათლების  პროგრამა.

ბუღალტრული აღრიცხვის, ანგარიშგებისა და აუდიტის ზედამხედველობის სამსახურის მიერ აღიარებული ფედერაციის 2018 წლის განგრძობითი განათლების პროგრამის (SARAS-CPD-004/18) პროექტი მომზადდა პროფესიული ორგანიზაციებისა და მსხვილი აუდიტორული კომპანიების წარმომადგენელთა ერთობლივი თანამშრომლობითა და შეთანხმებით. პროგრამით გათვალისწინებული სემინარები პირველად განხორციელდა აუდიტორულ კომპანიებთან კონტრაქტის საფუძველზე, კერძოდ პროგრამის სილაბუსებით გათვალისწინებული სასწავლო მასალები მოამზადა და სემინარები ჩაატარა შპს „ბდო-მ“. ფედერაციის წევრებისთვის ხელშეწყობისა და მეტი კომფორტის შექმნის მიზნით, ბუღალტრული აღრიცხვის, ანგარიშგებისა და აუდიტის ზედამხედველობის სამსახურის მიერ აღიარებული ფედერაციის განგრძობითი განათლების პროგრამის (რეგისტრირებულია **SARAS-CPD-004/18)**შესაბამისად, 2018 წლის 15 ოქტომბრიდან 2018 წლის 15 დეკემბრამდე პერიოდში, ჩატარდა განგრძობითი  სწავლება სამ ნაკადად. ფედერაციის წევრებისთვის აჭარიდან სწავლება ჩატარდა ბათუმში. რეესტრში რეგისტრირებული 222 სერტიფიცირებულ ბუღალტრიდან განგრძობითი სწავლება გაიარა 164, გადაუვადდა 3-ს, განგრძობითი განათლების მოთხოვნა ვერ შეასრულა 18 პირმა(2017 წლის სწავლების არ გავლის გამო სტატუსი შეჩერებული აქვს 37 პირს).

განათლების კომიტეტის საქმიანობაში, საანგარიშო წელს, მნიშვნელოვანი იყო ბუღალტერთა პროფესიული სერტიფიცირების სასერტიფიკაციო პროგრამის აღიარება „ზედამხედველობის სამსახურის“ მიერ.(სამსახურის 2018 წლის 13 ნოემბრის #857 ბრძანებით ფედერაციის სასერტიფიკაციო პროგრამის ნომერია **SARAS-IPD-0003)** განათლების კომიტეტმა სერტიფიცირების სტანდარტის შესაბამისად შეიმუშავა პროგრამა და მზადდება ზედამხედველობის სამსახურისთვის შესათანხმებლად.

**2. სტანდარტებისა და პრაქტიკის კომიტეტი**

კომიტეტის ფუნქციებია ფინანსური ანგარიშგების სტანდარტებთან დაკავშირებული  ყოველწლიური განგრძობითი სწავლებისა და სხვა სახის სემინარებში სასწავლო პროგრამების შედგენა და ტრენინგების ჩატარება;  წერილობით შემოსულ კითხვებზე პასუხების მომზადება.

 კომიტეტის მხარდაჭერით წლის განმავლობაში ჩატარდა 36 საათიანი ტრენინგი mcire da saSualo biznesis finansuri angariSgebis saerTaSoriso standartebSi რომელშიც მონაწილეობდა 18 დაინტერესებული პირი, რომლებზეც გაიცა შესაბამისი სერტიფიკატი.

კომიტეტი ჩართული იყო განგრძობითი სწავლების 2018 წლის თემატიკით  გათვალისწინებული სემინარების პროგრამის მომზადებისა და ლექციების ჩატარების პროცესში.

სასურველია კომიტეტმა ხშირად ჩაატაროს შეხვედრები ფედერაციის წევრებთან თავისი ფუნქციების უკეთესად განსახორციელებლად.

**3. საწევრო კომიტეტი**

საწევრო კომიტეტი განიხილავს წევრობის კანდიდატების წარმოდგენილ დოკუმენტებს, იღებს გადაწყვეტილებებს მათ წევრად მიღებაზე, ატარებს ადმინისტრაციულ ღონისძიებებს წევრობის შეჩერებასა და გარიცხვაზე. კურირებს საწევრო გადასახადების დაფარვის  პროცესს.

2019 წლის 1 იანვრის მდგომარეობით ფედერაციის წევრი იყო 318 ფიზიკური და 50 იურიდიული პირი.

აღსანიშნავია,რომ 2018 წელს ფედერაციაში გაწევრიანების მსურველთა რაოდენობა უმნიშვნელოა,რაც საჭიროებს ამ კუთხით მუშაობის გაუმჯობესებას.

**4. ხარისხის კონტროლისა და მონიტორინგის კომიტეტი**

კომიტეტის საქმიანობის ფარგლებში 2018 წელს: ძირითადად მუშაობა მიმდინარეობდა HAT-ის სახელმძღვანელოს თარგმნაზე.აღნიშნული ინგლისისა და უელსის დიპლომირებულ ბუღალტერთა ინსტიტუტმა (ICAEW) აზიის განვითარების ბანკის მიერ დაფინანსებული რეგიონული ტექნიკური მხარდაჭერის პროგრამის ნაწილია. პროგრამის მიზანია საქართველოში რეგისტრირებული აუდიტორების და აუდიტორული ფირმების ხარისხის გაუმჯობესება.

საანგარიშო წლის განმავლობაში აუდიტორულ ფირმებს ფედერაციისათვის „ხარისხის კონტროლის დიაგნოსტიკური ანგარიშის მომზადების წესის“ შესაბამისად წინასწარი მონიტორინგისათვის არ მოუმართავთ.

სასურველია კომიტეტმა ფედერაციის გამგეობას წარმოუდგინოს ინფორმაცია ზედამხედველობის სამსახურის მიერ ფედერაციის წევრ აუდიტორულ კომპანიებში განხორციელებული ხარისხის კონტროლის შემოწმების შედეგების შესახებ.

**5. საგადასახადო საკითხთა კომიტეტი**

საგადასახადო საკითხთა კომიტეტის ფუნქციაა: ფედერაციის ყოველწლიური განგრძობითი სწავლებისა და სხვა სახის სემინარებში გადასახადებთან დაკავშირებული პროგრამის მომზადება; წევრების საკონსულტაციო მომსახურება საგადასახადო დაბეგვრის, ბუღალტრული აღრიცხვისა და აუდიტის საკითხებზე; წერილობით შემოსულ კითხვებზე კონსულტანტის მიერ მომზადებული პასუხების პროექტის განხილვა და საბოლოო პასუხის მომზადება ; საგადასახადო კოდექსთან დაკავშირებით გამართულ დისკუსიებში მონაწილეობა სამთავრობო და საკანონმდებლო სტრუქტურებთან. კომიტეტი საანგარიშო პერიოდში წარმატებით ასრულებდა თავის ფუნქციებს.

სასურველია კომიტეტმა აღადგინოს ფედერაციის წევრებთან შეხვედრების პრაქტიკა საგადასახდო კოდექსის სიახლეებთან დაკავშირებით.

**6. პროფესიული ეთიკისა და დისციპლინარული კომიტეტი**

კომიტეტი შეისწავლის წევრების მიერ ეთიკის კოდექსისა და ხარისხის კონტროლის სისტემის მიმართ დადგენილი მოთხოვნების დარღვევის გამოვლენილ ფაქტებს;  გამოვლენილ დარღვევებზე  ახორციელებს დისციპლინარული პასუხისმგებლობის დაკისრებას.

საანგარიშო წელს წევრების მიერ ეთიკის კოდექსისა და ხარისხის კონტროლის სისტემის მიმართ დადგენილი მოთხოვნების მნიშვნელოვანი (არსებითი) დარღვევის ფაქტები არ გამოვლენილა.

**აღმასრულებელი სტრუქტურა**

ფედერაციის მართვას ახორციელებს აღმასრულებელი სტრუქტურა, რომლის საქმიანობა რეგულირებულია ქვეყანაში მოქმედი კანონმდებლობითა და წესდებით.

**ფინანსური მდგომარეობა**

გასული წლების ფინანსური ანგარიშგების ანგარიშგების მიხედვით, ფედერაციას დამაკმაყოფილებელი ფინანსური მდგომარეობა აქვს.  (იხ.ფინანსური ანგარიშგება).